title: Rozhodnutie Rady z 28. júna 1999 , ktorým sa ustanovujú postupy pre výkon vykonávacích právomocí prenesených na Komisiu (1999/468/ES) [ Ú. v. ES L 184, 17.7.1999, s. 23 . Rozhodnutie zmenené a doplnené rozhodnutím 2006/512/ES ( Ú. v. EÚ L 200, 22.7.2006, s. 11 )] (konsolidovaná verzia)

text:
               21.10.2006

               SK

               Úradný vestník Európskej únie

               C 255/4

         Tento dokument bol vypracovaný na dokumentačné účely a inštitúcie zaň nenesú zodpovednosť

      ROZHODNUTIE RADY

   z 28. júna 1999,
   ktorým sa ustanovujú postupy pre výkon vykonávacích právomocí prenesených na Komisiu (1999/468/ES)
   [Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11)]
   (konsolidovaná verzia)
   (2006/C 255/02)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na tretiu zarážku jej článku 202,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               V právnych aktoch, ktoré prijíma, má Rada udeliť Komisii právomoci na vykonávanie ňou vydaných predpisov, ktoré Rada ustanovuje; Rada môže uložiť určité požiadavky s ohľadom na výkon týchto právomocí; v osobitných a zdôvodnených prípadoch si môže aj vyhradiť právo uplatňovať vykonávacie právomoci priamo.

               (2)

               Rada prijala rozhodnutie 87/373/EHS z 13. júla 1987, ktorým sa ustanovujú postupy pre výkon vykonávacích právomocí prenesených na Komisiu. Toto rozhodnutie ustanovilo obmedzený počet postupov pre výkon týchto právomocí.

               (3)

               Vo vyhlásení č. 31 pripojenom k záverečnému aktu medzivládnej konferencie, ktorá prijala Amsterdamskú zmluvu, sa Komisia vyzýva, aby predložila Rade návrh, ktorým sa mení a dopĺňa rozhodnutie 87/373/EHS.

               (4)

               Z dôvodov jasnosti sa namiesto zmenenia a doplnenia rozhodnutia 87/373/EHS považovalo za vhodnejšie toto rozhodnutie nahradiť novým rozhodnutím, a preto zrušiť rozhodnutie 87/373/EHS.

               (5)

               S cieľom dosiahnuť väčší súlad a predvídateľnosť pri výbere typu výboru, prvým účelom tohto rozhodnutia je ustanoviť kritériá výberu postupu výboru, pričom sa rozumie, že tieto kritériá nie sú záväznej povahy, s výnimkou tých, ktoré sa vzťahujú na regulačný postup s kontrolou.

               (6)

               So zreteľom na to by sa mal riadiaci postup uplatniť v prípade riadiacich opatrení, ako sú napríklad súvisiace s uplatňovaním spoločnej poľnohospodárskej politiky a spoločnej politiky v oblasti rybárstva alebo s vykonávaním programov s podstatnými dôsledkami pre rozpočet; takéto riadiace opatrenia by mala prijať Komisia postupom, ktorý zabezpečuje rozhodovanie v rámci primeraných lehôt; ak sa Rade však predložia prípady, ktoré nie sú naliehavé, mala by Komisia v rámci vlastného uváženia odložiť uplatňovanie opatrení.

               (7)

               Regulačný postup by sa mal uplatniť v prípade opatrení so všeobecnou pôsobnosťou určených na uplatňovanie podstatných ustanovení základných právnych aktov, vrátane opatrení týkajúcich sa ochrany zdravia alebo bezpečnosti ľudí, zvierat alebo rastlín, ako aj opatrení navrhnutých na prispôsobenie alebo aktualizáciu určitých nepodstatných ustanovení základných právnych aktov; takéto vykonávacie opatrenia by sa mali prijať účinným postupom, ktorý je plne v súlade s právom iniciatívy Komisie v oblasti legislatívy.

               (7a)

               V prípade opatrení so všeobecnou pôsobnosťou, ktorých cieľom je zmeniť a doplniť nepodstatné prvky aktu prijatého podľa postupu uvedeného v článku 251 zmluvy okrem iného vypustením niektorých z týchto prvkov alebo doplnením nových nepodstatných prvkov, je potrebné uplatniť regulačný postup s kontrolou. Tento postup musí obidvom zložkám legislatívneho orgánu umožniť uskutočnenie predbežnej kontroly pred prijatím takýchto opatrení. Podstatné prvky legislatívneho aktu môže meniť a dopĺňať iba zákonodarca na základe zmluvy.

               (8)

               Podľa konzultačného postupu by sa malo postupovať vždy, keď sa to považuje za najvhodnejšie; konzultačný postup sa bude aj naďalej používať v tých prípadoch, ktorých sa v súčasnosti týka.

               (9)

               Druhým účelom tohto rozhodnutia je zjednodušiť požiadavky na uplatňovanie vykonávacích právomocí prenesených na Komisiu, ako aj posilniť účasť Európskeho parlamentu v tých prípadoch, keď bol prijatý základný právny akt delegujúci vykonávacie právomoci na Komisiu v súlade s postupom ustanoveným v článku 251 zmluvy; na tento účel sa považovalo za potrebné znížiť počet postupov a upraviť ich v súlade so zodpovedajúcimi právomocami zúčastnených inštitúcií, a najmä dať Európskemu parlamentu príležitosť, aby Komisia alebo Rada vzala do úvahy jeho stanovisko v prípadoch, keď považuje návrh opatrenia predloženého výboru alebo návrh predložený Rade podľa regulačného postupu za taký, ktorý prekračuje vykonávacie právomoci ustanovené v základnom právnom akte.

               (10)

               Tretím účelom tohto rozhodnutia je zlepšiť informovanosť Európskeho parlamentu tým, že sa zabezpečí, aby ho Komisia pravidelne informovala o rokovaniach výborov, aby mu Komisia zasielala dokumenty týkajúce sa rokovaní výborov a informovala ho vždy, keď Komisia zasiela Rade opatrenia alebo návrhy opatrení, ktoré sa majú prijať. Osobitná pozornosť sa bude venovať informovanosti Európskeho parlamentu o rokovaniach výborov v rámci regulačného postupu s kontrolou s cieľom zabezpečiť, aby sa rozhodnutie Európskeho parlamentu mohlo prijať v stanovenej lehote.

               (11)

               Štvrtým účelom tohto rozhodnutia je zlepšiť informovanosť verejnosti týkajúcu sa postupov výboru, a preto usilovať o to, aby sa zásady a podmienky o prístupe verejnosti k dokumentom, ktoré platia pre Komisiu, uplatňovali aj na výbory, aby sa vyhotovil zoznam všetkých výborov, ktoré pomáhajú Komisii pri výkone vykonávacích právomocí, a zabezpečilo zverejnenie výročnej správy o práci výborov a zabezpečili všetky odkazy na dokumenty súvisiace s výbormi, ktoré boli zaslané Európskemu parlamentu na zverejnenie v registri.

               (12)

               Týmto rozhodnutím nie sú dotknuté osobitné postupy výborov vytvorených na vykonávanie spoločnej obchodnej politiky a pravidiel hospodárskej súťaže ustanovených v zmluvách, ktoré v súčasnosti nevychádzajú z rozhodnutia 87/373/EHS,

         ROZHODLA TAKTO:
   Článok 1
   Okrem osobitných a odôvodnených prípadov, keď základný právny akt vyhradzuje Rade právo uplatňovať určité vykonávacie právomoci priamo, takéto právomoci sa prenesú na Komisiu v súlade s príslušnými ustanoveniami v základnom právnom akte. Tieto ustanovenia špecifikujú základné prvky takto prenesených právomocí.
   Ak základný právny akt uvádza osobitné procedurálne požiadavky na prijatie vykonávacích opatrení, takéto požiadavky sú v súlade s postupmi ustanovenými v článkoch 3, 4, 5, 5a a 6.
   Článok 2
   1.   Bez toho, aby bol dotknutý odsek 2, sa voľba metód postupu na prijatie vykonávacích opatrení spravuje týmito kritériami:

               a)

               riadiace opatrenia, ako sú napríklad opatrenia súvisiace s uplatňovaním spoločnej poľnohospodárskej politiky a spoločnej politiky v oblasti rybného hospodárstva alebo s vykonávaním programov so závažnými dôsledkami pre rozpočet, by sa mali prijať použitím riadiaceho postupu;

               b)

               opatrenia všeobecnej pôsobnosti určené na uplatňovanie podstatných ustanovení základných právnych aktov, vrátane opatrení týkajúcich sa ochrany zdravia alebo bezpečnosti ľudí, zvierat alebo budov by sa mali prijať použitím regulačného postupu.
               Ak základný právny akt ustanovuje, že sa určité nepodstatné ustanovenia právneho aktu môžu prispôsobiť alebo aktualizovať prostredníctvom vykonávacích postupov, potom by sa takéto opatrenia mali prijať použitím regulačného postupu.

               c)

               bez toho, aby boli dotknuté ustanovenia písmen a) a b), konzultačný postup sa použije vždy, keď sa považuje za najvhodnejší.

         2.   Ak základný akt prijatý podľa postupu uvedeného v článku 251 zmluvy ustanovuje prijatie opatrení so všeobecnou pôsobnosťou, ktorých cieľom je zmeniť a doplniť nepodstatné prvky tohto aktu okrem iného vypustením niektorých z týchto prvkov alebo doplnením nových nepodstatných prvkov, takéto opatrenia sa prijmú v súlade s regulačným postupom s kontrolou.
   Článok 3
   Konzultačný postup
   1.   Komisii pomáha poradný výbor zložený zo zástupcov členských štátov, ktorému predsedá zástupca Komisie.
   2.   Zástupca komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti.
   3.   Stanovisko sa zaznamená v zápisnici; okrem toho má každý členský štát právo požiadať, aby sa jeho stanovisko zaznamenalo v zápisnici.
   4.   Komisia stanovisko predložené výborom zohľadní v čo najväčšej miere. Informuje výbor o spôsobe, akým bolo stanovisko zohľadnené.
   Článok 4
   Riadiaci postup
   1.   Komisii pomáha riadiaci výbor zložený zo zástupcov členských štátov, ktorému predsedá zástupca Komisie.
   2.   Zástupca komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí, ktoré má Rada prijať na návrh Komisie, prijme výbor stanovisko väčšinou ustanovenou v článku 205 ods. 2 a 4 zmluvy. Hlasy zástupcov členských štátov v rámci výboru sú vážené spôsobom uvedeným v danom článku. Predseda nehlasuje.
   3.   Bez toho, aby bol dotknutý článok 8, Komisia prijme opatrenia, ktoré platia ihneď. Ak však tieto opatrenia nie sú v súlade so stanoviskom výboru, Komisia ich bezodkladne oznámi Rade. V takom prípade Komisia môže odložiť uplatňovanie opatrení, o ktorých rozhodla, na obdobie, ktoré sa stanoví v každom základnom právnom akte, ktoré však v žiadnom prípade nepresiahne tri mesiace od dátumu tohto oznámenia.
   4.   Rada môže kvalifikovanou väčšinou prijať odlišné rozhodnutie v rámci obdobia stanoveného v odseku 3.
   Článok 5
   Regulačný postup
   1.   Komisii pomáha regulačný výbor zložený zo zástupcov členských štátov, ktorému predsedá zástupca Komisie.
   2.   Zástupca komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí, ktoré má Rada prijať na návrh Komisie, prijme výbor stanovisko väčšinou ustanovenou v článku 205 ods. 2 a 4 zmluvy. Hlasy zástupcov členských štátov v rámci výboru sú vážené spôsobom uvedeným v danom článku. Predseda nehlasuje.
   3.   Bez toho, aby bol dotknutý článok 8, Komisia prijme predpokladané opatrenia, ak sú v súlade so stanoviskom výboru.
   4.   Ak predpokladané opatrenia nie sú v súlade so stanoviskom výboru, alebo ak výbor neposkytol žiadne stanovisko, Komisia bezodkladne predloží Rade návrh týkajúci sa opatrení, ktoré sa majú prijať a informuje Európsky parlament.
   5.   Ak Európsky parlament zastáva stanovisko, že návrh predložený Komisiou podľa základného právneho aktu prijatého v súlade s postupom ustanoveným v článku 251 zmluvy presahuje vykonávacie právomoci ustanovené v základnom právnom akte, informuje Radu o svojom stanovisku.
   6.   Rada môže so zreteľom na takéto stanovisko rozhodnúť o návrhu kvalifikovanou väčšinou v rámci lehoty, ktorá sa stanoví v každom základnom právnom akte, ktorá však v žiadnom prípade nepresiahne tri mesiace od dátumu žiadosti Rade.
   Ak sa v rámci tejto lehoty Rada kvalifikovanou väčšinou vyjadrila proti návrhu, Komisia ho opätovne preskúma. Môže Rade predložiť zmenený a doplnený návrh, opätovne predložiť svoj návrh alebo predložiť návrh právneho aktu na základe zmluvy.
   Ak po uplynutí tejto lehoty Rada neprijala navrhovaný vykonávací akt, ani nevyjadrila svoje námietky voči návrhu na vykonávacie opatrenia, Komisia prijme navrhovaný vykonávací akt.
   Článok 5a
   Regulačný postup s kontrolou
   1.   Komisii pomáha regulačný výbor s kontrolou zložený zo zástupcov členských štátov, ktorému predsedá zástupca Komisie.
   2.   Zástupca komisie predloží výboru návrh opatrení, ktoré sa majú prijať. Výbor vydá stanovisko k návrhu v rámci lehoty, ktorú môže stanoviť predseda podľa naliehavosti záležitosti. V prípade rozhodnutí, ktoré má Rada prijať na návrh Komisie, prijme výbor stanovisko väčšinou ustanovenou v článku 205 ods. 2 a 4 zmluvy. Hlasy zástupcov členských štátov v rámci výboru sú vážené spôsobom uvedeným v danom článku. Predseda nehlasuje.
   3.   Ak sú opatrenia predpokladané Komisiou v súlade so stanoviskom výboru, uplatňuje sa tento postup:

               a)

               Komisia bezodkladne predloží návrh opatrení Európskemu parlamentu a Rade na kontrolu;

               b)

               Európsky parlament, uznášajúci sa väčšinou svojich členov, alebo Rada, uznášajúca sa kvalifikovanou väčšinou, môžu vzniesť námietku proti prijatiu tohto návrhu Komisiou, pričom svoju námietku odôvodnia tým, že návrh opatrení predložený Komisiou presahuje vykonávacie právomoci ustanovené v základnom akte alebo že tento návrh nie je v súlade s cieľom alebo obsahom základného aktu alebo nedodržiava zásadu subsidiarity alebo proporcionality;

               c)

               ak v lehote troch mesiacov od obdržania návrhu Európsky parlament alebo Rada vznesú námietku proti prijatiu návrhu opatrení, Komisia tieto opatrenia neprijme. V tomto prípade môže Komisia výboru predložiť zmenený a doplnený návrh opatrení alebo predložiť legislatívny návrh na základe zmluvy;

               d)

               ak počas tejto lehoty Európsky parlament ani Rada nevzniesli námietku proti prijatiu návrhu opatrení, Komisia tieto opatrenia prijme.

         4.   Ak opatrenia predpokladané Komisiou nie sú v súlade so stanoviskom výboru alebo ak výbor neposkytol žiadne stanovisko, uplatňuje sa tento postup:

               a)

               Komisia bezodkladne predloží Rade návrh týkajúci sa opatrení, ktoré sa majú prijať, a súčasne ho postúpi Európskemu parlamentu;

               b)

               Rada sa o tomto návrhu uznáša kvalifikovanou väčšinou v lehote dvoch mesiacov od obdržania návrhu;

               c)

               ak Rada v tejto lehote vznesie kvalifikovanou väčšinou námietku proti prijatiu navrhovaných opatrení, tieto opatrenia sa neprijmú. V tomto prípade môže Komisia predložiť Rade zmenený a doplnený návrh alebo predložiť legislatívny návrh na základe zmluvy;

               d)

               ak má Rada v úmysle prijať navrhované opatrenia, bezodkladne ich predloží Európskemu parlamentu. Ak sa Rada neuznesie v uvedenej lehote dvoch mesiacov, Komisia bezodkladne predloží opatrenia Európskemu parlamentu;

               e)

               Európsky parlament, uznášajúci sa väčšinou svojich členov v lehote štyroch mesiacov od zaslania návrhu v súlade s písm. a), môže vzniesť námietku proti prijatiu uvedených opatrení, pričom svoju námietku odôvodní tým, že navrhované opatrenia presahujú vykonávacie právomoci ustanovené v základnom akte alebo že tieto opatrenia nie sú v súlade s cieľom alebo obsahom základného aktu alebo nedodržiavajú zásadu subsidiarity alebo proporcionality.

               f)

               ak Európsky parlament v tejto lehote vznesie námietku proti prijatiu navrhovaných opatrení, tieto opatrenia sa neprijmú. V tomto prípade môže Komisia výboru predložiť zmenený a doplnený návrh opatrení alebo predložiť legislatívny návrh na základe zmluvy;

               g)

               ak počas uvedenej lehoty Európsky parlament nevzniesol námietku proti prijatiu navrhovaných opatrení, tieto opatrenia prijme Rada alebo Komisia, a to v závislosti od prípadu.

         5.   Odchylne od odsekov 3 a 4 môže základný akt vo výnimočných a náležite odôvodnených prípadoch stanoviť:

               a)

               že z dôvodu komplexnosti opatrení sa lehoty uvedené v odsekoch 3c), 4b) a 4e) tohto článku predĺžia o ďalší mesiac; alebo

               b)

               že z dôvodov efektívnosti sa lehoty stanovené v odsekoch 3c), 4b) a 4e) tohto článku skrátia.

         6.   Základný akt môže stanoviť, že v prípade, keď sa z vážnych naliehavých dôvodov nemôžu dodržať lehoty regulačného postupu s kontrolou uvedené v odsekoch 3, 4 a 5, uplatňuje sa tento postup:

               a)

               pokiaľ sú opatrenia predpokladané Komisiou v súlade so stanoviskom výboru, Komisia tieto opatrenia prijme a ihneď sa vykonávajú. Komisia ich bezodkladne oznámi Európskemu parlamentu a Rade;

               b)

               Európsky parlament, uznášajúci sa väčšinou svojich členov, alebo Rada, uznášajúca sa kvalifikovanou väčšinou, môžu v lehote jedného mesiaca po uvedenom oznámení vzniesť námietku proti opatreniam prijatým Komisiou, pričom svoju námietku odôvodnia tým, že opatrenia presahujú vykonávacie právomoci ustanovené v základnom akte alebo že tieto opatrenia nie sú v súlade s cieľom alebo obsahom základného aktu alebo nedodržiavajú zásadu subsidiarity alebo proporcionality;

               c)

               v prípade námietky Európskeho parlamentu alebo Rady Komisia opatrenia zruší. V platnosti však môže dočasne zachovať opatrenia z dôvodov ochrany zdravia, bezpečnosti alebo životného prostredia. V tomto prípade Komisia výboru bezodkladne predloží zmenený a doplnený návrh opatrení alebo legislatívny návrh na základe zmluvy. Dočasné opatrenia zostávajú v platnosti až pokým sa nenahradia konečným aktom.

         Článok 6
   Ochranný postup
   Ak základný právny akt udeľuje Komisii právomoc rozhodnúť o ochranných opatreniach, môžu sa použiť tieto postupy:

               a)

               Komisia informuje Radu a členské štáty o každom rozhodnutí o ochranných opatreniach. Môže sa stanoviť, že pred prijatím svojho rozhodnutia sa Komisia poradí s členskými štátmi podľa postupov, ktoré sa určia v každom prípade;

               b)

               každý členský štát môže Rade postúpiť rozhodnutie Komisie v rámci lehoty, ktorá sa určí v rámci príslušného základného právneho aktu;

               c)

               Rada môže kvalifikovanou väčšinou prijať iné rozhodnutie v rámci lehoty, ktorá sa určí v príslušnom základnom právnom akte. Prípadne sa v základnom právnom akte môže určiť, že Rada môže kvalifikovanou väčšinou potvrdiť, zmeniť alebo doplniť, alebo zrušiť rozhodnutie prijaté Komisiou a že, ak Rada neprijme rozhodnutie v rámci vyššie uvedenej lehoty, rozhodnutie Komisie sa považuje za zrušené.

         Článok 7
   1.   Každý výbor prijme svoj vlastný rokovací poriadok na základe návrhu svojho predsedu podľa štandardného rokovacieho poriadku, ktorý sa uverejní v Úradnom vestníku Európskych spoločenstiev.
   Pokiaľ je to potrebné, existujúce výbory prispôsobia svoje rokovacie poriadky štandardnému rokovaciemu poriadku.
   2.   Zásady a podmienky prístupu verejnosti k dokumentom platné pre Komisiu sa uplatnia aj na výbory.
   3.   Komisia pravidelne informuje Európsky parlament o rokovaniach výborov postupmi, ktoré zabezpečujú transparentnosť systému zasielania a identifikáciu zaslaných informácií a rôznych fáz postupu. Na tento účel sa mu poskytnú programy zasadaní výborov, návrhy opatrení na vykonávanie aktov prijatých postupom ustanoveným v článku 251 zmluvy, ktoré boli predložené výborom, a výsledky hlasovania a súhrnné záznamy zo stretnutí a zoznamy úradov a organizácií, ku ktorým patria osoby menované členskými štátmi na ich zastupovanie.
   Európsky parlament je informovaný aj vtedy, keď Komisia predkladá Rade opatrenia alebo návrhy opatrení, ktoré sa majú prijať.
   4.   Do šiestich mesiacov odo dňa nadobudnutia účinnosti tohto rozhodnutia Komisia uverejní v Úradnom vestníku Európskych spoločenstiev zoznam všetkých výborov, ktoré jej pomáhajú pri uplatňovaní vykonávacích právomocí. V súvislosti s každým výborom sa v tomto zozname uvedie základný právny akt (akty), na základe ktorého (ktorých) bol výbor zriadený. Od roku 2000 Komisia uverejňuje aj výročnú správu o práci výborov.
   5.   Odkazy na všetky akty zaslané Európskemu parlamentu podľa odseku 3 sa zverejnia v registri, ktorý Komisia zriadi v roku 2001.
   Článok 8
   Ak Európsky parlament v odôvodnenej rezolúcii uvedie, že návrh vykonávacích opatrení, o ktorých prijatí sa uvažuje a ktoré boli predložené výboru podľa základného právneho aktu prijatého podľa článku 251 zmluvy, prekračuje rámec vykonávacích právomocí ustanovených v základnom právnom akte, Komisia opätovne preskúma návrh opatrení. Komisia môže so zohľadnením rezolúcie a v rámci lehôt prebiehajúceho postupu predložiť výboru nový návrh opatrení, pokračovať v postupe alebo predložiť Európskemu parlamentu a Rade návrh na základe zmluvy.
   Komisia informuje Európsky parlament a výbor o opatreniach, ktoré zamýšľa prijať na základe rezolúcie Európskeho parlamentu a o dôvodoch, prečo tak zamýšľa konať.
   Článok 9
   Rozhodnutie 87/373/EHS sa zrušuje.
   Článok 10
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev.
   Pozn.:
   Vyhlásenia uvedené v zápisnici Rady, ktoré sa týkajú tohto rozhodnutia, sú uvedené v Ú. v. ES C 203 zo 17. júla 1999, s. 1, a v Ú. v. EÚ C 171 z 22. júla 2006, s. 21.
   Vyhlásenie Európskeho parlamentu, Rady a Komisie, ktoré sa týka rozhodnutia zo 17. júla 2006, je uverejnené v tomto úradnom vestníku, Ú. v. EÚ C 255 z 21. októbra 2006, s. 1.


title: 2012/598/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Agentúry Európskej únie pre základné práva za rozpočtový rok 2010

text:
               17.10.2012

               SK

               Úradný vestník Európskej únie

               L 286/281

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Agentúry Európskej únie pre základné práva za rozpočtový rok 2010
   (2012/598/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (3), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0122/2012),

               1.

               udeľuje riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 9.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 53, 22.2.2007, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Agentúra pre základné práva

               2006

               2007

               2008

               2009

               Výkonnosť

               nevzťahuje sa

                           —

                           agentúra by sa mala snažiť o dosiahnutie súčinnosti s ostatnými inštitúciami činnými v oblasti ľudských práv

                           —

                           pri hodnotení výsledkov by sa mali zaviesť ciele SMART a ukazovatele RACER

               nevzťahuje sa

               Rozpočtové a finančné hospodárenie: postupy verejného obstarávania

                           —

                           agentúra nedodržala pravidlá na predloženie rozpočtu

                           —

                           nedostatky v riadení rozpočtu

                           —

                           zásada riadneho finančného hospodárenia bola ohrozená zverejnením metódy hodnotenia; znížila sa pomerná dôležitosť cenového kritéria (očakávala sa nová metóda hodnotenia)

                           —

                           takmer všetky rozpočtové prostriedky boli viazané (13 900 000 EUR zo 14 200 000 EUR)

                           —

                           zásada riadneho finančného hospodárenia bola ohrozená zverejnením metódy hodnotenia; znížila sa pomerná dôležitosť cenového kritéria

                           —

                           naliehavo vyzýva agentúru, aby zlepšila svoje rozpočtové plánovanie a plánovanie náboru zamestnancov s cieľom riešiť nedostatok súdržnosti medzi svojím plánovaním rozpočtu a pracovných miest

                           —

                           vyzýva agentúru, aby docielila pokrok pri zaručovaní realistického hodnotenia tendrov

               Ľudské zdroje

               nevzťahuje sa

               nevzťahuje sa

               nevzťahuje sa

               nevzťahuje sa

               Vnútorný audit

               nevzťahuje sa

               nevzťahuje sa

                           —

                           agentúra splnila všetky odporúčania Úradu pre vnútorný audit

                           —

                           z deviatich odporúčaní IAS agentúra ešte musí splniť štyri

          ---documentbreak---

               17.10.2012

               SK

               Úradný vestník Európskej únie

               L 286/282

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (3), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0122/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka Agentúry Európskej únie pre základné práva (ďalej len „agentúra“) za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil riaditeľovi agentúry absolutórium za plnenie jej rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval agentúru, aby zlepšila svoje rozpočtové plánovanie a plánovanie náboru zamestnancov s cieľom riešiť nedostatok súdržnosti medzi svojím plánovaním rozpočtu a pracovných miest,

                           —

                           vyzval agentúru, aby docielila pokrok pri zaručovaní realistického hodnotenia tendrov,

                           —

                           vyzval agentúru, aby doriešila štyri zvyšné odporúčania Útvaru pre vnútorný audit (IAS);

               C.

               keďže celkový rozpočet agentúry na rozpočtový rok 2010 bol 20 200 000 EUR, čo je v porovnaní s rokom 2009 zvýšenie o 17,44 %;

               D.

               keďže prvotný príspevok Únie do rozpočtu agentúry na rok 2010 bol vo výške 19 100 000 EUR, čo v porovnaní so sumou 17 000 000 EUR v roku 2009 (6) predstavuje nárast o 12,35 %,

      Rozpočtové a finančné hospodárenie

               1.

               pripomína, že pôvodná výška príspevku Únie pre agentúru na rok 2010 bola 19 100 000 EUR; poznamenáva však, že suma 900 000 EUR pochádzajúca z vrátenia prebytku sa pripočítala k tejto sume, čoho výsledkom je celkový príspevok Únie vo výške 20 000 000 EUR;

               2.

               na základe správy agentúry o rozpočtovom a finančnom hospodárení berie na vedomie, že v rozpočtovom roku 2010 došlo k dvom opravným rozpočtom vo výške 212 010 EUR; osobitne uznáva, že tieto dva opravné rozpočty mali dvojaký účel:

                           —

                           zohľadniť účasť Chorvátska na činnosti agentúry,

                           —

                           zohľadniť skutočnosť, že agentúra získala tretinu mesačného nájomného za obdobie od januára do júna 2010 od rakúskych orgánov;

               3.

               na základe správy agentúry o rozpočtovom a finančnom hospodárení berie na vedomie, že suma 13 830 000 EUR bola vyčlenená na administratívne výdavky a suma 6 170 000 EUR bola vyčlenená na prevádzkové výdavky; konštatuje, že tieto údaje sa v porovnaní s konečným rozpočtom na rok 2009 zvýšili o 13 % pre administratívne výdavky a o 26 % pre prevádzkové výdavky;

               4.

               na základe údajov agentúry konštatuje, že miera plnenia príspevku Únie sa riadila trendom z predchádzajúceho roka a zotrvala na úrovni 100 % a že miera plnenia rozpočtu v prípade platieb dosiahla 61,65 % v roku 2010 v porovnaní so 60,64 % v roku 2009; so znepokojením konštatuje, že v rámci hlavy III (Prevádzkové výdavky) miera plnenia rozpočtu v prípade platieb dosiahla iba 28,08 %; vyzýva preto agentúru, aby vyvinula ďalšie úsilie a podnikla príslušné kroky na zaručenie vyššej úrovne plnenia rozpočtu v prípade platieb, najmä v rámci hlavy III;

               5.

               víta vývoj softvéru IKT agentúry na riadenie projektov (t. j. MATRIX), ktorý je efektívnym počítačovým nástrojom na jednotné vytváranie projektových plánov a ich dokumentáciu a nástrojom na realizáciu a riadenie projektov a o ktorom sa na základe auditu IAS z marca 2011, ktorý sa týkal plánovania a monitorovania, vyhlásilo, že je najlepším postupom a silným nástrojom; víta tiež iniciatívu Agentúry prepojiť MATRIX s rozpočtovým systémom ABAC s cieľom poskytovať informácie o úrovni plnenia viazaných a platobných rozpočtových prostriedkov;

      Prenos rozpočtových prostriedkov a presuny

               6.

               naliehavo vyzýva agentúru, aby zlepšila plánovanie plnenia svojho rozpočtu s cieľom znížiť svoju vysokú úroveň prenesených rozpočtových prostriedkov (6 900 000 EUR); na základe informácií Dvora audítorov najmä konštatuje, že v decembri 2010 agentúra viazala 48 %, t. j. 4 600 000 EUR svojich ročných prevádzkových výdavkov v rámci hlavy III; domnieva sa, že takáto koncentrácia výdavkov v posledných týždňoch roka má značné dôsledky na úroveň prenesených prostriedkov, a naznačuje, že agentúra musí zlepšiť plánovanie plnenia rozpočtu; berie na vedomie, že agentúra nedávno prijala rozpočtový modul, ktorý by jej mal umožniť ročné plánovanie jej úrovne prenesených prostriedkov;

               7.

               berie však na vedomie vyhlásenie Agentúry, že prijala primerané opatrenia (napr. plánovanie s dvojročným predstihom), aby plnenie rozpočtu lepšie rozložila do celého roka, a vyhla sa tak hromadeniu v poslednom mesiaci;

               8.

               na základe údajov od agentúry zisťuje, že miera plnenia rozpočtových prostriedkov automaticky prenesených z roka 2009 do roka 2010 dosiahla 94 % v roku 2010, v dôsledku čoho ostalo 414 633 EUR nevyužitých;

               9.

               na základe správy agentúry o rozpočtovom a finančnom hospodárení konštatuje, že správna rada schválila dva rozpočtové presuny v celkovej výške 2 791 055 EUR; berie na vedomie, že tieto presuny súviseli s rozdelením prebytku, ktorý vznikol v hlave 1 (Výdavky na zamestnancov) v dôsledku odkladov pri prijímaní zamestnancov;

               10.

               na základe správy agentúry o rozpočtovom a finančnom hospodárení konštatuje, že riaditeľ agentúry schválil 14 rozpočtových presunov v celkovej výške 228 111 EUR; berie na vedomie informáciu agentúry, že tieto presuny prevažne súviseli s nápravnými činnosťami, ktoré boli potrebné na efektívne vykonávanie jej ročného pracovného programu, ako aj na administratívne výdavky;

               11.

               so znepokojením berie na vedomie poznámku Dvora audítorov o viazaní 48 % prevádzkových výdavkov v poslednom mesiaci roku 2010 a s tým súvisiacej vysokej úrovni prenesených prostriedkov; podporuje úsilie agentúry predchádzať v budúcnosti vzniku takejto situácie najmä plánovaním činností v dvojročnom predstihu a stanovovaním cieľov v priebehu roka so zreteľom na plnenie rozpočtu; vyzýva agentúru, aby zabezpečila, že plánovanie jej rozpočtu jej umožní reagovať na ad hoc žiadosti Európskeho parlamentu; konštatuje, že takmer všetky sumy prenesené do roku 2011 boli použité, čo znamená, že konečné plnenie za rok 2010 bolo na úrovni 98,55 %;

               12.

               vyzýva agentúru, aby prijala potrebné opatrenia na určenie a prekonanie hlavných prekážok súvisiacich s rozpočtovými výdavkami, financovaním projektov a prijímaním zamestnancov, ako aj právnych a administratívnych prekážok s cieľom zabezpečiť efektívne hospodárenie so svojím rozpočtom;

      Ľudské zdroje

               13.

               na základe správy agentúry o rozpočtovom a finančnom hospodárení berie na vedomie, že agentúra čelila ťažkostiam pri motivovaní uchádzačov, aby reagovali na výzvu na vyjadrenie záujmu o pracovné miesta vyslaných národných expertov; so sklamaním berie na vedomie, že dvaja úspešní uchádzači stiahli svoje vyjadrenie záujmu o vyslanie do agentúry;

               14.

               konštatuje, že absolutórium za plnenie rozpočtu agentúry by sa aj v budúcnosti malo zakladať na jej výkonnosti počas celého roka;

               15.

               so znepokojením berie na vedomie oneskorenie v dokončení postupov prijímania zamestnancov, v dôsledku čoho bolo počas roka 2010 obsadených len 59 zo 72 pracovných miest; vyzýva agentúru, aby podnikla všetky potrebné kroky na to, aby sa predišlo opakovaniu tejto situácie; so znepokojením berie na vedomie tvrdenia o údajnom obťažovaní zamestnancov a žalobu, ktorá bola v tejto súvislosti podaná; žiada agentúru, aby primerane reagovala na tieto obvinenia; vyzýva agentúru, aby objasnila zaobchádzanie s informátormi a predložila Európskemu parlamentu písomnú správu o uplatňovaní existujúcich pravidiel na ochranu informátorov;

               16.

               so znepokojením konštatuje, že už počas postupu udeľovania absolutória za rok 2009 Dvor audítorov poznamenal, že agentúra by mohla zlepšiť plánovanie rozpočtu a prijímania zamestnancov, najmä so zreteľom na vysokú mieru voľných pracovných miest (21 %) a vysoký objem prenesených rozpočtových prostriedkov; znova zdôrazňuje, že agentúra by mala prijať všetky potrebné kroky na zlepšenie tejto situácie;

      Výkonnosť

               17.

               na základe výročnej správy agentúry o činnosti berie na vedomie, že agentúra prijala kódex dobrého úradného postupu, ktorý je spolu so služobným poriadkom zameraný na zaistenie etického správania, zamedzenie konfliktom záujmov, predchádzanie podvodom a podnecovanie k hláseniu nezrovnalostí; okrem toho konštatuje, že počas procesov prijímania zamestnancov a výberových komisií obstarávania sa prijímajú konkrétne opatrenia na zvyšovanie povedomia a zamedzovanie konfliktom záujmov (vyhlásenia);

               18.

               s uspokojením konštatuje, že s cieľom ďalšieho posilnenia tejto vnútornej kontroly agentúra zamýšľa zlepšiť uplatňovanie pravidiel informátorstva a ochranu informátorov a že dosiahnutie tohto zlepšenia je naplánované na rok 2012; vyzýva agentúru, aby informovala orgán udeľujúci absolutórium o opatreniach prijatých a realizovaných v tejto oblasti;

      Vnútorný audit

               19.

               berie na vedomie, že IAS overil plnenie svojich odporúčaní z roka 2010; osobitne berie na vedomie, že všetky tieto odporúčania boli splnené;

               20.

               na základe informácií od agentúry konštatuje, že IAS v marci 2011 vykonal audit plánovania a monitorovania a sformuloval 11 odporúčaní, z ktorých bolo jedno označené ako veľmi dôležité, sedem ako dôležité a tri ako žiaduce; berie na vedomie vyhlásenie agentúry, že IAS označil 10 z 11 odporúčaní za splnené a že plnenie zvyšného dôležitého odporúčania označil za prebiehajúce;

               21.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               22.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 9.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 53, 22.2.2007, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 220.

      (6)  Ú. v. EÚ L 64, 12.3.2010, s. 1037.

      (7)  Prijaté texty, P7_TA(2012)0164 (pozri stranu 388 tohto úradného vestníka).


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej agentúry pre lieky za rozpočtový rok 2007

text:
               26.9.2009

               SK

               Úradný vestník Európskej únie

               L 255/117

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej agentúry pre lieky za rozpočtový rok 2007
   (2009/645/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre lieky za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0162/2009),

               1.

               udeľuje výkonnému riaditeľovi Európskej agentúry pre lieky absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 10.

      (2)  Ú. v. EÚ C 311, 5.12.2008, s. 27.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre lieky za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre lieky za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0162/2009),

               A.

               keďže Európsky dvor audítorov (EDA) skonštatoval, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil riaditeľovi Európskej agentúry pre lieky absolutórium za plnenie rozpočtu agentúry za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie vyhlásenie EDA v jeho správe z roku 2006 o tom, že pokiaľ ide o administratívne výdavky, miera využitia viazaných rozpočtových prostriedkov bola nižšia ako 60 %,

                           —

                           konštatoval, že značný objem rozpočtových prostriedkov na rok 2006 bol v dôsledku charakteru projektov, ktoré agentúra realizuje, prenesený do roku 2007,

                           —

                           konštatoval, že správna rada agentúry sa v decembri 2006 rozhodla uskutočniť revíziu stupnice poplatkov po konzultácii s príslušnými vnútroštátnymi orgánmi;

               1.

               zdôrazňuje, že rozpočet agentúry sa financuje z rozpočtu EÚ, ale aj, a to hlavne, z poplatkov, ktoré odvádzajú žiadatelia z farmaceutického priemyslu za získanie a predĺženie povolení na uvedenie na trh v rámci Spoločenstva; poznamenáva však, že celkový príspevok ES sa v roku 2007 zvýšil o 24,48 % v porovnaní s rokom 2006 a predstavuje 24,13 % z celkových príjmov v roku 2007; v tejto súvislosti si je vedomý nedávno pridelených úloh, ktoré vyplývajú z nariadenia Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie (7), a nárastu prostriedkov v rozpočtovom riadku pre lieky na ojedinelé ochorenia;

               2.

               víta úsilie agentúry poskytovať intenzívnejšie vedecké poradenstvo v raných štádiách vývoja nových liekov, ako aj zavedenie opatrení na urýchlenie hodnotenia liekov, ktoré majú zásadný význam pre verejné zdravie, a urýchlenie vývoja a zavádzania telematických programov;

               3.

               považuje agentúru za zdroj dôležitých vedeckých poznatkov, vedecky podložených odporúčaní, osvedčených postupov na hodnotenie liekov a dohľad v Európe a víta príspevky pre Európsku komisiu a členské štáty k harmonizácii regulačných štandardov na medzinárodnej úrovni;

               4.

               vyzýva agentúru, aby pokračovala vo svojej činnosti v oblasti liekov na ojedinelé ochorenia; je však proti zníženiu príspevku na lieky na ojedinelé ochorenia najmä z dôvodu zmeny politiky znižovania poplatkov za lieky na ojedinelé ochorenia vyplývajúcej z pružnosti ustanovenej nariadením Rady (ES) č. 297/95 z 10. februára 1995 o poplatkoch splatných Európskej agentúre pre hodnotenie liekov (8), ktoré však v roku 2007 viedlo k zníženiu o 26,25 % v porovnaní s rokom 2006;

               5.

               zdôrazňuje úlohu agentúry pri sledovaní bezpečnosti liekov prostredníctvom siete pharmacovigilance (sieť dohľadu nad bezpečnosťou liekov); vyzýva však na neustále zvyšovanie úrovne dohľadu nad bezpečnosťou liekov;

         Nedostatky rozpočtového riadenia týkajúce sa programu telematiky

               6.

               berie na vedomie kritiku Európskeho dvora audítorov, že tak ako v roku 2006 vysokú mieru prenosov rozpočtových prostriedkov pri administratívnych výdavkoch spôsobil program telematiky; berie na vedomie vyhlásenie EDA, že táto situácia bola v rozpore so zásadou zročnosti a že agentúra musí zabezpečiť lepšie plánovanie a monitorovanie plnenia programu;

               7.

               berie na vedomie odporúčanie EDA, že agentúra by na účely programu telematiky mala zvážiť použitie systému diferencovaných rozpočtových prostriedkov, ktorý je na rozpočtové riadenie takéhoto typu programov vhodnejší;

               8.

               vyzýva agentúru, aby urýchlene implementovala odporúčania EDA o použití systému diferencovaných rozpočtových prostriedkov na program telematiky; žiada, aby agentúra informovala o prijatých opatreniach vo svojej výročnej správe o činnosti za rok 2008;

         Nedostatky týkajúce sa postupov verejného obstarávania

               9.

               berie na vedomie zistenie EDA týkajúce sa postupov verejného obstarávania, v ktorom sa konštatuje, že:

                           —

                           zvolené postupy neboli dostatočne zdôvodnené v dvoch prípadoch,

                           —

                           hodnotiace metódy pre kritérium ceny boli neadekvátne v troch prípadoch,

                           —

                           objem služieb, ktoré sa mali zadať, nebol adekvátne stanovený v jednom prípade spoločného verejného obstarávania organizovaného s piatimi ďalšími agentúrami;

               10.

               berie na vedomie odpovede agentúry, v ktorých sa uvádza, že:

                           —

                           stanovila vzorec pre objektívne hodnotenie ceny ako kritéria na vyhodnotenie ponúk s účinnosťou od 17. marca 2008,

                           —

                           v prípade spoločného verejného obstarávania sa pôvodný odhad musel opätovne prehodnotiť z dôvodu technologického pokroku zaznamenaného v období medzi vymedzením služieb, ktoré sa mali poskytnúť, a skutočným začatím postupu obstarávania;

               11.

               žiada agentúru, aby vyriešila uvedené nedostatky v postupoch verejného obstarávania a aby informovala o prijatých opatreniach vo svojej výročnej správe o činnosti za rok 2008;

         Pokrok smerom k zabezpečeniu súladu s nariadením o poplatkoch

               12.

               konštatuje, že EDA vo svojej výročnej správe za rok 2006 zistil, že postup agentúry bol v rozpore s nariadením o poplatkoch z týchto dôvodov: zákazníkom agentúry sa účtovala suma, ktorá bola rozdelená na dve časti: náklady agentúry a sumu, ktorá sa preplatila spravodajcom členských štátov na pokrytie ich vlastných nákladov; spravodajcovia členských štátov však doteraz neposkytli úplné dôkazy o ich skutočných nákladoch;

               13.

               konštatuje, že EDA sa vo svojej výročnej správe za rok 2007 zaoberal týmito zisteniami a uviedol, že správna rada agentúry zriadila pracovnú skupinu pre posudzovanie nákladov, ktorá navrhla alternatívnu možnosť odmeňovania spravodajcov na konci roka 2007;

               14.

               trvá na tom, aby v súlade s odporúčaniami EDA agentúra ďalej pokročila v riešení tejto záležitosti a informovala o následných prijatých opatreniach vo svojej výročnej správe o činnosti za rok 2008;

               15.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole európskych agentúr (9).

      (1)  Ú. v. EÚ C 278, 31.10.2008, s. 10.

      (2)  Ú. v. EÚ C 311, 5.12.2008, s. 27.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 175.

      (7)  Ú. v. EÚ L 378, 27.12.2006, s. 1.

      (8)  Ú. v. ES L 35, 15.2.1995, s. 1.

      (9)  Pozri stranu 206 tohto úradného vestníka.


title: 2012/751/SZBP: Rozhodnutie Politického a bezpečnostného výboru EULEX KOSOVO/3/2012 zo 4. decembra 2012 o vymenovaní vedúceho misie Európskej únie na podporu právneho štátu v Kosove, EULEX KOSOVO

text:
               6.12.2012

               SK

               Úradný vestník Európskej únie

               L 334/46

         ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/3/2012
   zo 4. decembra 2012
   o vymenovaní vedúceho misie Európskej únie na podporu právneho štátu v Kosove, EULEX KOSOVO
   (2012/751/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (1), a najmä na jej článok 12 ods. 2,
   keďže:

               (1)

               Rada 4. februára 2008 prijala jednotnú akciu 2008/124/SZBP o zriadení misie Európskej únie na podporu právneho štátu v Kosove, EULEX KOSOVO.

               (2)

               Rada 5. júna 2012 prijala rozhodnutie 2012/291/SZBP (2), ktorým sa mení a dopĺňa jednotná akcia 2008/124/SZBP a predlžuje trvanie misie EULEX KOSOVO do 14. júna 2014.

               (3)

               Na základe článku 12 ods. 2 jednotnej akcie 2008/124/SZBP je Politický a bezpečnostný výbor oprávnený v súlade s článkom 38 zmluvy prijať príslušné rozhodnutia na účely vykonávania politickej kontroly a strategického usmerňovania misie EULEX KOSOVO vrátane prijatia rozhodnutí o vymenovaní vedúceho misie.

               (4)

               Vysoká predstaviteľka pre zahraničné veci a bezpečnostnú politiku 20. novembra 2012 navrhla, aby sa za vedúceho misie EULEX KOSOVO od 1. februára 2013 vymenoval veľvyslanec Bernd BORCHARDT,

         PRIJAL TOTO ROZHODNUTIE:
   Článok 1
   Veľvyslanec Bernd BORCHARDT sa týmto vymenúva za vedúceho misie Európskej únie na podporu právneho štátu v Kosove, EULEX KOSOVO, s účinnosťou od 1. februára 2013.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 14. júna 2014.

      V Bruseli 4. decembra 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 42, 16.2.2008, s. 92.

      (2)  Ú. v. EÚ L 146, 6.6.2012, s. 46.


title: Európska agentúra pre životné prostredie Rozhodnutie z 21. marca 1997 o prístupe verejnosti k dokumentom Európskej agentúry pre životné prostredie (97/C 282/04)

text:
Dôležité právne oznámenie

|

31997Y0918(01)

Úradný vestník C 282 , 18/09/1997 S. 0005 - 0007

		Európska agentúra pre životné prostredieRozhodnutie z 21. marca 1997 o prístupe verejnosti k dokumentom Európskej agentúry pre životné prostredie(97/C 282/04)Vysvetľujúce memorandum1. Na základe nariadenia Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete [1] jednou z úloh agentúry je zabezpečiť, aby verejnosť bola riadne informovaná o stave životného prostredia (článok 1 ods. 2). V súlade s týmto všeobecným výrokom je agentúra poverená tým, aby zabezpečila "rozsiahle šírenie spoľahlivých informácií o životnom prostredí" (článok 2, bod vi)).2. Berúc do úvahy, že slobodný prístup k dostupným informáciám o životnom prostredí, ktoré sú v držbe verejných orgánov členských štátov, zlepší ochranu životného prostredia; a že prístup k dokumentom v držbe členských štátov bol zabezpečený smernicou Rady č. 90/313/EHS zo 7. júna 1990 o slobode prístupu k informáciám o životnom prostredí [2].3. Dňa 6. decembra 1993 Rada a Komisia odsúhlasili kódex správania v oblasti prístupu verejnosti k dokumentom Rady a Komisie [3]. Zakrátko nato obe inštitúcie v súlade s týmto kódexom správania prijali rozhodnutia o prístupe verejnosti k ich vlastným dokumentom [4].4. Až doposiaľ agentúra postupovala podľa rozhodnutia Komisie na základe analógie. Keďže však získala právnu subjektivitu a právnu samostatnosť, nie je viac viazaná horeuvedenými rozhodnutiami, a preto je pre agentúru nevyhnutné prijať vlastný súbor pravidiel upravujúcich prístup verejnosti k dokumentov Európskej environmentálnej agentúry.Dôrazne sa poukazuje na to, že tieto pravidlá budú dôsledne vychádzať z tých, ktoré už prijala Rada a Komisia. V súlade s princípom právnej autonómie sa rozhodnutie neodvoláva na horeuvedený kódex správania, ale má byť uplatňované na samostatnom základe.5. Pokiaľ ide o podstatu rozhodnutia, musí byť úplne jasné, že východisko je také, že agentúra je rozhodnutá umožniť prístup k existujúcim dokumentom v najširšej možnej miere. Zámerom rozhodnutia je stanoviť pravidlá, na základe ktorých bude verejnosť oprávnená požiadať o dostupné dokumenty bez toho, aby musela dokazovať osobitný záujem. To však musí byť chápané tým spôsobom, že žiadatelia sú oprávnení iba na získanie alebo nahliadnutie do existujúcich dokumentov. Pre agentúru to neznamená žiadnu povinnosť vykonávať výskumnú činnosť alebo vyhotovovať nové dokumenty na základe žiadosti verejnosti.6. Prístup k dokumentom (bez ohľadu na ich formu) je zvyčajne obmedzený na dokumenty vyhotovené agentúrou. V prípade iných požadovaných dokumentov budú žiadatelia vyzvaní, aby sa obrátili na inštitúciu, ktorá tieto dokumenty vyhotovila.7. Zatiaľ čo nahliadnutie do dokumentov v priestoroch patriacich agentúre je zvyčajne oslobodené od poplatkov, agentúra bude mať možnosť malou sumou spoplatniť vyhotovenie fotokópií v rozsahu presahujúcom 30 strán.8. Za istých podmienok, predovšetkým keď to vyžaduje verejný záujem, ochrana osobnosti a súkromia a ochrana obchodného a priemyselného tajomstva, môže byť prístup k dokumentom zamietnutý. Z dôvodov zachovania jednotnosti sa považuje za vhodné navrhnúť tieto výnimky (článok 5) presne rovnakým spôsobom ako v kódexe správania prijatom Radou a Komisiou.9. Postup stanovený týmto rozhodnutím je nasledovný:- všetky žiadosti budú adresované na kanceláriu výkonného riaditeľa. Všetky žiadosti budú prejednané pod dohľadom výkonného riaditeľa,- ak agentúra mieni odmietnuť prístup k dokumentom, žiadateľ musí byť písomnou formou informovaný o dôvodoch vedúcich k tomuto zámeru. Proti tomuto rozhodnutiu môže žiadateľ podať odvolanie predsedovi predstavenstva. Očakáva sa, že takáto situácia sa vyskytne len veľmi výnimočne,- ak predseda predstavenstva rozhodne, že odvolanie sa zamieta, v jeho rozhodnutí musí byť uvedený dôvod zamietnutia a taktiež informácia pre žiadateľa o tom, že podľa článku 138c zmluvy o ES sa môže v tejto veci obrátiť na ombudsmana.10. Rozhodnutie predstavenstva Európskej environmentálnej agentúry, ktoré bolo prijaté, bude po dvoch rokoch znova preskúmané. Bude uverejnené v Úradnom vestníku Európskych spoločenstiev (séria C) a sprístupnené verejnosti.Text rozhodnutiaI. Za podmienok určených v tomto rozhodnutí má verejnosť čo možno najširší prístup k dokumentom agentúry.Pojem "dokumenty agentúry" znamená všetky existujúce písomné materiály v ľubovoľnej forme, ktoré obsahujú existujúce údaje a ktoré pochádzajú z Európskej environmentálnej agentúry. Toto rozhodnutie sa netýka už zverejnených dokumentov.II. Žiadosť o prístup k dokumentu agentúry sa zasiela písomne výkonnému riaditeľovi agentúry [5]. Žiadateľ nemusí preukazovať svoj záujem na veci.Žiadosť musí byť vypracovaná dostatočne presne a musí obsahovať informácie, ktoré umožňujú žiadaný dokument dostatočne identifikovať. V prípade potreby bude žiadateľ požiadaný o poskytnutie doplňujúcich informácií.III. Žiadateľ má mať dostatočný prístup k dokumentom agentúry buď tak, že sú mu poskytnuté k nahliadnutiu v priestoroch agentúry alebo zaslaním kópie, ktoré sa uskutoční na jeho vlastné náklady. Za vyhotovenie fotokópií v rozsahu prevyšujúcom 30 papierových strán môže agentúra žiadať poplatok vo výške 10 ECU a k tomu 0,036 ECU za každý list papiera. Poplatky za poskytnutie informácií v inej forme sa ustanovia osobitne pre každý prípad, ale nesmú prekročiť rozumnú sumu.Dokumenty budú poskytované v takom jazyku, v ktorom to je možné, pričom sa do úvahy vezmú preferencie žiadateľa.Ktokoľvek, komu bol udelený prístup k dokumentom agentúry, nesmie tieto dokumenty ďalej predávať alebo ich používať na komerčné účely bez získania predchádzajúceho povolenia. Uverejnené dokumenty je dovolené ďalej reprodukovať za predpokladu, že je uvedený ich zdroj.IV. Pod dohľadom výkonného riaditeľa musí byť žiadosť prejednaná najrýchlejšie ako je možné.Žiadateľ bude do jedného mesiaca písomnou formou vyrozumený o tom, či je jeho žiadosť schválená alebo mu agentúra mieni prístup k dokumentu odoprieť. V druhom prípade musí byť žiadateľ informovaný o dôvode takéhoto zámeru. Musí byť taktiež informovaný o tom, že do jedného mesiaca môže požiadať predsedu predstavenstva o preskúmanie takéhoto zámeru a že v opačnom prípade bude jeho žiadosť považovaná za stiahnutú.O žiadosti o preskúmanie musí byť rozhodnuté čo najrýchlejšie, najneskôr do dvoch mesiacov od podania takejto žiadosti. Ak bola žiadosť zamietnutá, rozhodnutie musí obsahovať zdôvodnenie, o ktoré sa opiera. Súčasne musí byť žiadateľ upovedomený o možnosti obrátiť sa na ombudsmana na základe ustanovení článku 138e zmluvy o ES.V. Prístup k dokumentom agentúry bude zamietnutý v tých prípadoch, keby ich poskytnutie mohlo ohroziť:- ochranu verejných záujmov (verejnú bezpečnosť, medzinárodné vzťahy, menovú stabilitu, priebeh súdneho konania, kontrolnú a vyšetrovaciu činnosť),- ochranu osobnosti a jej súkromia,- ochranu obchodného a výrobného tajomstva,- ochranu finančných záujmov spoločenstva,- zachovanie podmienky dôvernosti, o ktorú požiadala fyzická alebo právnická osoba, ktorá poskytla akékoľvek informácie obsiahnuté v dokumente alebo ktorá je vyžadovaná právnymi predpismi členskej krajiny, ktorá poskytla ktorúkoľvek z týchto informácií.Prístup k dokumentom agentúry môže byť odmietnutý s cieľom ochrany dôverného charakteru činností agentúry.VI. Toto rozhodnutie bude preskúmané po dvoch rokoch od nadobudnutia účinnosti. V rámci prípravy na takéto preskúmanie výkonný riaditeľ odošle v príslušný čas predsedníctvu správu o uplatňovaní tohto rozhodnutia.VII. Toto rozhodnutie nadobúda účinnosť 1. júna 1997. Bude uverejnené v Úradnom vestníku Európskych spoločenstiev a sprístupnené verejnosti.[1] Ú. v. ES L 120, 11.5.1990, s. 1.[2] Ú. v. ES L 158, 23.6.1990, s. 56.[3] Ú. v. ES L 340, 31.12.1993, s. 41.[4] Rozhodnutie Rady z 20. 12. 1993 o prístupe verejnosti k dokumentom Rady (Ú. v. ES L 340, 31.12.1993, s. 43), rozhodnutie Komisie z 8.2.1994 o prístupe verejnosti k dokumentom Komisie (Ú. v. ES L 46, 18.2.1994, s. 58), tak ako boli zmenené a doplnené rozhodnutím z 19.9.1996 (Ú. v. ES L 247, 28.9.1996, s. 45).[5] Európska environmentálna agentúra, Kongens Nytorv 6, DK – 1050 Kodaň, fax: (45 33) 367199--------------------------------------------------


title: 2010/577/EÚ: Rozhodnutie Komisie z  28. septembra 2010 o ukončení antidumpingového konania týkajúceho sa dovozu určitého polyetyléntereftalátu s pôvodom v Iráne, Pakistane a Spojených arabských emirátoch a o uvoľnení súm zaistených prostredníctvom uložených dočasných ciel

text:
               29.9.2010

               SK

               Úradný vestník Európskej únie

               L 254/40

         ROZHODNUTIE KOMISIE
   z 28. septembra 2010
   o ukončení antidumpingového konania týkajúceho sa dovozu určitého polyetyléntereftalátu s pôvodom v Iráne, Pakistane a Spojených arabských emirátoch a o uvoľnení súm zaistených prostredníctvom uložených dočasných ciel
   (2010/577/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

   1.   Dočasné opatrenia

               (1)

               Komisia oznámením uverejneným 3. septembra 2009 v Úradnom vestníku Európskej únie
                   (2) oznámila začatie antidumpingového konania, pokiaľ ide o dovoz určitého polyetyléntereftalátu (ďalej len „PET“) s pôvodom v Iráne, Pakistane a Spojených arabských emirátoch (ďalej len „príslušné krajiny“) do Únie. 1. júna 2010 Komisia nariadením (EÚ) č. 472/2010 (3) (ďalej len „dočasné nariadenie“) uložila dočasné antidumpingové clo na dovoz určitého polyetyléntereftalátu s pôvodom v Iráne a Spojených arabských emirátoch.

               (2)

               Konanie sa začalo na podnet, ktorý podal Výbor pre polyetyléntereftalát združenia Plastics Europe (ďalej len „navrhovateľ“) v mene výrobcov, ktorých výroba predstavuje podstatnú časť celkovej výroby určitých polyetyléntereftalátov v Únii, v tomto prípade viac než 50 %.

               (3)

               Ako sa ustanovuje v odôvodnení 11 dočasného nariadenia, prešetrovanie dumpingu a ujmy sa týkalo obdobia od 1. júla 2008 do 30. júna 2009 (ďalej len „obdobie prešetrovania“ alebo „OP“). Preskúmanie trendov relevantných z hľadiska posúdenia ujmy sa týkalo obdobia od 1. januára 2006 do konca OP (ďalej len „posudzované obdobie“).

               (4)

               V súčasne prebiehajúcom antisubvenčnom konaní Komisia nariadením (EÚ) č. 473/2010 (4) uložila tiež dočasné vyrovnávacie clo na dovoz určitého polyetyléntereftalátu s pôvodom v Iráne a Spojených arabských emirátoch.

         2.   Ďalší postup

               (5)

               Po zverejnení základných skutočností a úvah, na základe ktorých sa rozhodlo o uložení dočasných antidumpingových opatrení (ďalej len „predbežné zverejnenie“), viacero zainteresovaných strán písomne vyjadrilo svoje stanovisko k predbežným zisteniam. Strany, ktoré o to požiadali, tiež dostali možnosť, aby boli vypočuté.

               (6)

               Komisia pokračovala v získavaní a overovaní všetkých informácií, ktoré považovala za potrebné pre svoje konečné zistenia. Ústne a písomné pripomienky, ktoré predložili zainteresované strany po predbežnom zverejnení, sa posúdili, a ak to bolo vhodné, zistenia sa zodpovedajúcim spôsobom upravili.

               (7)

               Všetky strany boli informované o podstatných skutočnostiach a úvahách, na základe ktorých sa zamýšľalo odporučiť ukončenie konania a uvoľnenie súm zaistených prostredníctvom uložených dočasných ciel („konečné zverejnenie“). Tiež im bola poskytnutá lehota, počas ktorej sa po tomto zverejnení mohli vyjadriť.

               (8)

               Ústne a písomné pripomienky, ktoré predložili zainteresované strany, sa posúdili, a ak to bolo vhodné, zistenia sa zodpovedajúcim spôsobom upravili.

         3.   Strany, ktorých sa konanie týka

               (9)

               Niektoré zainteresované strany tvrdili, že vzorka výrobcov EÚ nie je reprezentatívna a že je nekonzistentná a že analýza ujmy je preto chybná. Tvrdili najmä, že výber vzorky nebol potrebný, keďže počet výrobcov nebol veľký. Okrem toho tvrdili, že z dôvodu „umelého“ rozdelenia skupín spoločností na jednotlivé právne subjekty vzorka neobsahuje niektoré spoločnosti s vedúcim postavením na trhu (Artenius, M&G Polimeri) a že metodika výberu vzorky nie je konzistentná, keďže vzorka obsahuje aj dve skupiny spoločností. Takisto tvrdili, že vzorka nie je reprezentatívna, pretože jej súčasťou nie je žiadny výrobca, ktorý predáva prepojenému spracovávateľovi PET dostatočné množstvá. Inštitúcie v dôsledku toho údajne nemôžu posúdiť skutočnú schopnosť dodávky výrobného odvetvia Únie a nezohľadňujú konflikt záujmu výrobného odvetvia Únie. Okrem toho, keďže jedna spoločnosť neposkytla všetky potrebné informácie a bola vylúčená zo vzorky, reprezentatívnosť údajne poklesla na 28 % výroby v EÚ. Tieto strany tvrdili, že vybraná vzorka nie je štatisticky platná.

               (10)

               Pokiaľ ide o tvrdenie, že výber vzorky nebol potrebný, pretože počet výrobcov nebol veľký, je potrebné pripomenúť, že v rámci výberu vzorky sa prihlásilo 14 výrobcov z Únie, ktorí patria k ôsmim skupinám spoločností. Vzhľadom na objektívne veľký počet výrobcov z EÚ, ktorí spolupracovali, t. j. 14, sa výber vzorky uplatnil v súlade s článkom 17 ods. 1 základného nariadenia na základe najväčšieho reprezentatívneho objemu predaja, ktorý možno vo vymedzenom období reálne preskúmať. Vybraná vzorka pozostávala z piatich jednotlivých spoločností (so šiestimi výrobnými miestami).

               (11)

               Pokiaľ ide o prvé tvrdenie týkajúce sa reprezentatívnosti vzorky, je potrebné uviesť, že inštitúcie môžu do vzorky začleniť jednotlivé spoločnosti, ktoré sú súčasťou skupiny spoločností, pokiaľ sú reprezentatívne a majú oddelené účtovníctvo. Prešetrovanie všetkých štrnástich výrobcov z EÚ patriacich do ôsmich skupín spoločností by, naopak, bránilo vo včasnom ukončení prešetrovania. Skutočnosť, že do vzorky boli zahrnuté dve skupiny spoločností, však nie je v rozpore s metodikou výberu vzorky, ktorá sa v tomto prípade uplatnila, t. j. najväčší reprezentatívny objem predaja zákazníkom v EÚ.

               (12)

               Pokiaľ ide o skupinu Indorama, táto skupina mala počas OP dve rôzne výrobné zariadenia – jedno v Holandsku a druhé v Spojenom kráľovstve. Zahrnutie tejto skupiny do vzorky je v súlade s uplatnenou metodikou výberu vzorky, pretože tieto zariadenia tvorili z právneho a finančného hľadiska jeden celok. Pokiaľ ide o spoločnosť Equipolymers, ktorá mala dva samostatné subjekty vyrábajúce PET počas OP (jeden v Taliansku a druhý v Nemecku), táto spoločnosť oznámila konsolidované údaje pre obe miesta. Vzhľadom na to, že tieto konsolidované údaje bolo možné overiť počas jednej návštevy v sídle spoločnosti, rozhodlo sa, že sa tento konsolidovaný výkaz prijme a že spoločnosti skupiny Equipolymers vyrábajúce PET sa budú na účely tohto konania považovať za jeden subjekt. Pokiaľ ide o tvrdenie, že spoločnosti Artenius a M&G Polimeri mali byť zahrnuté do vzorky, pretože mali vedúce postavenie na trhu, je potrebné poznamenať, že žiadny z ich jednotlivých subjektov nepatril k spoločnostiam s najväčším objemom predaja zákazníkom v EÚ.

               (13)

               V súvislosti s tvrdením, že vzorka nebola reprezentatívna, pretože nezahŕňala jedného výrobcu, ktorý vyrába najmä na vnútornú spotrebu, je potrebné poznamenať, že schopnosť dodávky možno v prípade takéhoto tvrdenia preskúmať v rámci analýzy záujmu Únie, a na tento účel možno vlastnú spotrebu odpočítať od objemu výroby. Na preskúmanie určitých faktorov ujmy teda nie je potrebné tohto výrobcu zahrnúť do vzorky. Po druhé v rámci analýzy záujmu Únie možno posúdiť takisto akýkoľvek dvojitý záujem vyplývajúci z postavenia spoločnosti, ktorá je zároveň výrobcom aj spracovávateľom v EÚ. Ak sa za referenčnú hodnotu považuje predaj neprepojeným zákazníkom v EÚ, postavenie spoločnosti ako výrobcu aj spracovávateľa v EÚ nesúvisí s výkonnosťou výrobného odvetvia Spoločenstva. Tvrdenie sa preto zamieta.

               (14)

               Pokiaľ ide o tvrdenie týkajúce sa celkovej reprezentatívnosti vzorky, je potrebné zdôrazniť, že zredukovaním vzorky na štyri spoločnosti sa znížila reprezentatívnosť zo 65 % na 47 % predaja všetkých spolupracujúcich výrobcov Tie isté štyri spoločnosti predstavovali 52 % výroby Únie. Z hľadiska predaja nezávislým zákazníkom v EÚ sa to považovalo za reprezentatívnu vzorku výrobcov z EÚ.

               (15)

               V súvislosti s tvrdením, že vybraná vzorka nie je štatisticky platná, je potrebné uviesť, že podľa článku 17 ods. 1 základného nariadenia sa ako alternatíva „štatisticky platnej“ vzorky jasne povoľuje vybrať vzorku na základe najväčšieho reprezentatívneho objemu predaja, ktorý možno vo vymedzenom období reálne preskúmať.

               (16)

               Keďže neboli predložené žiadne ďalšie pripomienky týkajúce sa výberu vzorky, odôvodnenia 3 až 10 dočasného nariadenia sa týmto potvrdzujú.

         B.   PRÍSLUŠNÝ VÝROBOK A PODOBNÝ VÝROBOK

               (17)

               Je potrebné pripomenúť, že v odôvodnení 12 dočasného nariadenia bol príslušný výrobok vymedzený ako polyetyléntereftalát s viskozitou 78 ml/g alebo vyššou podľa normy ISO 1628-5 s pôvodom v príslušných krajinách, ktorý je v súčasnosti zaradený pod kód KN 3907 60 20.

               (18)

               Okrem toho v odôvodnení 14 dočasného nariadenia je uvedené, že pri prešetrovaní sa ukázalo, že PET, ktorý vyrába a predáva výrobné odvetvie Únie v Únii, a PET, ktorý sa vyrába a predáva na domácich trhoch príslušných krajín a vyváža do Únie, sú podobnými výrobkami.

               (19)

               Keďže výrobok, ktorý je predmetom prešetrovania, sa považoval za homogénny výrobok, na účely výpočtu rozpätí ujmy sa už ďalej nerozdeľoval na rôzne typy výrobku.

               (20)

               Jeden vyvážajúci výrobca tvrdil, že PET by sa mal rozdeliť na rôzne typy výrobku podľa jeho rôznych hodnôt viskozity, pretože hodnota viskozity je kľúčová na určenie rôznych možných použití vyrábaných typov PET. Dospelo sa k záveru, že toto tvrdenie možno prijať, a metodika výpočtu rozpätí ujmy sa zodpovedajúcim spôsobom upravila.

         C.   DUMPING

               (21)

               Ako bolo vysvetlené v odôvodnení 20, metodika výpočtu dumpingového rozpätia bola upravená a dumpingové rozpätie sa teraz v prípade každej príslušnej krajiny vypočítava pre každý typ výrobku samostatne.

         1.   Irán

   1.1.   Normálna hodnota

               (22)

               Vzhľadom na to, že neboli predložené žiadne pripomienky okrem tých, ktoré už boli uvedené v odôvodneniach 20 a 21, metodika vysvetlená v odôvodneniach 16 až 18 dočasného nariadenia sa potvrdzuje.

         1.2.   Vývozná cena

               (23)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodnení 19 dočasného nariadenia sa potvrdzuje.

         1.3.   Porovnanie

               (24)

               V odôvodnení 23 dočasného nariadenia sa uviedlo, že iránsky výrobca nebol schopný vyčísliť domnelý účinok sankcií voči Iránu spôsobom, ktorý by bol podložený dôkazmi. Spoločnosť vo svojich pripomienkach k dočasnému nariadeniu tvrdila, že za zabezpečenie spravodlivého porovnania je zodpovedný orgán vykonávajúci prešetrovanie, a nie vývozca. V súlade s článkom 2 ods. 10 písm. k) dočasného nariadenia však úpravu možno vykonať tiež vzhľadom na rozdiely v iných faktoroch, ak sa preukáže, že vplývajú na cenovú porovnateľnosť, najmä pokiaľ sa preukáže, že na základe rozdielov v týchto faktoroch platia zákazníci na domácom trhu neustále rôzne ceny. Keďže za preukázanie existencie akéhokoľvek ďalšieho faktora je zodpovedný vyvážajúci výrobca, toto tvrdenie sa zamieta a metodika vysvetlená v odôvodneniach 20 až 23 dočasného nariadenia sa potvrdzuje.

         1.4.   Dumpingové rozpätie

               (25)

               Vzhľadom na to, že neboli predložené žiadne pripomienky okrem tých, ktoré už boli uvedené v odôvodneniach 20 a 21, metodika vysvetlená v odôvodneniach 24 a 25 dočasného nariadenia sa potvrdzuje.

               (26)

               Konečné dumpingové rozpätie pre Irán, vyjadrené ako percento z ceny CIF na hranici Únie pred preclením, je 26,8 %.

         2.   Pakistan

   2.1.   Normálna hodnota

               (27)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodneniach 27 až 29 dočasného nariadenia sa potvrdzuje.

         2.2.   Vývozná cena

               (28)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodnení 30 dočasného nariadenia sa potvrdzuje.

         2.3.   Porovnanie

               (29)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodneniach 31 a 32 dočasného nariadenia sa potvrdzuje.

         2.4.   Dumpingové rozpätie

               (30)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodnení 33 dočasného nariadenia sa potvrdzuje.

               (31)

               Konečné dumpingové rozpätie pre jediného pakistanského vyvážajúceho výrobcu, spoločnosť Novatex Limited, vyjadrené ako percento z ceny CIF na hranici Únie pred preclením, je 0,6 %, t. j. pod minimálnou úrovňou v zmysle článku 9 ods. 3 základného nariadenia.

               (32)

               Vzhľadom na to, že v Pakistane nie sú žiadni ďalší výrobcovia príslušného výrobku, nemali by sa uložiť žiadne konečné opatrenia.

         3.   Spojené arabské emiráty

   3.1.   Normálna hodnota

               (33)

               V nadväznosti na zmenu metodiky vysvetlenú v odôvodneniach 20 a 21 sa výsledky posúdenia bežného obchodného styku opísaného v odôvodneniach 37 a 38 dočasného nariadenia zmenili s ohľadom na niektoré typy výrobku. Ak teda objem ziskového predaja určitého typu výrobku predstavoval 80 % alebo menej z celkového objemu predaja tohto typu výrobku alebo ak vážená priemerná cena tohto typu výrobku bola nižšia ako výrobné náklady, normálna hodnota vychádzala z aktuálnej domácej ceny vypočítanej ako vážený priemer ziskového predaja len daného typu výrobku.

               (34)

               Ak predaj určitého typu výrobku nebol ziskový, chápalo sa to tak, že predané množstvo tohto typu výrobku nebolo dostatočné na to, aby domáca cena bola vhodným základom na stanovenie normálnej hodnoty.

               (35)

               Ak sa na stanovenie normálnej hodnoty nemohli použiť domáce ceny konkrétneho typu výrobku predávaného vyvážajúcim výrobcom, normálna hodnota sa vytvorila v súlade s článkom 2 ods. 3 základného nariadenia.

               (36)

               Pri vytváraní normálnej hodnoty podľa článku 2 ods. 3 základného nariadenia sa sumy na predajné, všeobecné a administratívne náklady a na zisky v súlade s článkom 2 ods. 6 základného nariadenia stanovili na základe skutočných údajov, ktoré vyvážajúci výrobca, ktorého sa prešetrovanie týka, skutočne zaznamenal pri výrobe a predaji podobného výrobku v bežnom obchodnom styku.

         3.2.   Vývozná cena

               (37)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodnení 39 dočasného nariadenia sa potvrdzuje.

         3.3.   Porovnanie

               (38)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodneniach 40 a 41 dočasného nariadenia sa potvrdzuje.

         3.4.   Dumpingové rozpätie

               (39)

               Vzhľadom na to, že neboli predložené žiadne pripomienky okrem tých, ktoré boli už uvedené v odôvodneniach 20 a 21, metodika vysvetlená v odôvodnení 42 dočasného nariadenia sa potvrdzuje.

               (40)

               Konečné dumpingové rozpätie pre jediného vyvážajúceho výrobcu zo Spojených arabských emirátov, spoločnosť JBF RAK LLC, vyjadrené ako percento z ceny CIF na hranici Únie pred preclením, je 0,6 %, t. j. pod minimálnou úrovňou v zmysle článku 9 ods. 3 základného nariadenia.

               (41)

               Vzhľadom na to, že v Spojených arabských emirátoch nie sú žiadni ďalší výrobcovia príslušného výrobku, nemali by sa uložiť žiadne konečné opatrenia.

         D.   UJMA

   1.   Výroba v Únii a výrobné odvetvie Únie a spotreba v Únii

               (42)

               V súvislosti s výrobou v Únii, výrobným odvetvím Únie a spotrebou v Únii neboli doručené žiadne pripomienky. Zistenia v odôvodneniach 45 a 50 dočasného nariadenia sa preto potvrdzujú.

         2.   Dovoz z príslušných krajín

   2.1.   Súhrnné hodnotenie vplyvu príslušného dovozu

               (43)

               Je potrebné opätovne uviesť, že v odôvodnení 52 dočasného nariadenia sa ukázalo, že keďže dumpingové rozpätie zistené v prípade Pakistanu je nepatrné, vplyv daného dovozu nemožno posudzovať spolu s dovozom z Iránu a Spojených arabských emirátov, v prípade ktorého bol predbežne zistený dumping.

               (44)

               Vzhľadom na to, že ďalším prešetrovaním sa ukázalo, že dumpingové rozpätie pre Spojené arabské emiráty je tiež nepatrné, vplyv daného dovozu nemožno posudzovať spolu s dumpingovým dovozom z Iránu. Z tohto dôvodu sa nevykonáva súhrnného posúdenie dovozu.

         2.2.   Objem príslušného dovozu

               (45)

               Objem dumpingového dovozu príslušného výrobku do EÚ sa začal v roku 2006 na pomerne nízkej úrovni, ale postupne narastal až do obdobia prešetrovania a v období prešetrovania dosahoval 55 500 ton. Konkrétne dovoz z Iránu sa v období rokov 2006 a 2007 viac než zdvojnásobil a potom sa v roku 2008 v porovnaní s rokom 2007 ďalej zvýšil o viac než 100 percentuálnych bodov a v období medzi rokom 2008 a OP o ďalších takmer 130 percentuálnych bodov.

                  Tabuľka 1

                           2006

                           2007

                           2008

                           OP

                           Objem dumpingového dovozu z Iránu (v tonách)

                           11 752

                           26 624

                           40 101

                           55 500

                           Index (2006 = 100)

                           100

                           227

                           341

                           472

                           Podiel dumpingového dovozu z Iránu na trhu

                           0,4 %

                           0,9 %

                           1,4 %

                           1,9 %

                              Zdroj: Eurostat.

         2.3.   Podiel príslušného dovozu na trhu

               (46)

               Podiel dovozu z Iránu na trhu predstavoval v roku 2006 0,4 % a v priebehu posudzovaného obdobia stabilne narastal o 1,5 percentuálneho bodu. Konkrétne sa zvýšil o 0,5 percentuálneho bodu v rokoch 2006 a 2007, o ďalšieho 0,5 percentuálneho bodu v období rokov 2007 a 2008 a o 0,5 percentuálneho bodu v období medzi rokom 2008 a OP. Počas OP bol podiel dumpingového dovozu z Iránu na trhu 1,9 %.

         2.4.   Ceny

   i)   Vývoj cien

               (47)

               Priemerná dovozná cena klesla v posudzovanom období o 11 %, pričom k najprudšiemu poklesu došlo v období medzi rokom 2008 a OP. Konkrétne priemerná cena zostala v roku 2007 nemenná a v roku 2008 poklesla o 2 percentuálne body, pričom následne v OP klesla o ďalších 9 percentuálnych bodov.

                  Tabuľka 2

                           2006

                           2007

                           2008

                           OP

                           Ceny dovozu z Iránu (v EUR za tonu)

                           1 033

                           1 034

                           1 008

                           920

                           Index

                           100

                           100

                           98

                           89

                              Zdroj: Eurostat.

         ii)   Cenové podhodnotenie

               (48)

               Po dočasnom zverejnení iránsky vývozca uviedol, že jeho rozpätie ujmy je nadhodnotené, pretože zistená vážená priemerná jednotková predajná cena bola pre nesprávny výpočet výšky úpravy podhodnotená vzhľadom na úroveň obchodovania; nebolo však navrhnuté žiadne iné vyčíslenie úpravy vzhľadom na úroveň obchodovania. Základom úrovne obchodovania použitým na predbežný výpočet bola skutočne pevne stanovená suma za tonu, čo je provízia, ktorú účtuje spolupracujúci zástupca pre dovoz a ktorá predstavuje približne 1 % priemernej ceny CIF. V súvislosti s touto úpravou nie sú k dispozícii žiadne ďalšie informácie a tvrdenie sa preto zamieta. Tá istá strana tiež tvrdila, že sa zdá, že 2 % sadzba použitá pri nákladoch po dovoze je podhodnotená. V tejto súvislosti sa opätovne uvádza, že pri tomto prešetrovaní nespolupracoval žiadny dovozca a skutočné náklady po dovoze nebolo možné overiť. Keďže neboli k dispozícii žiadne iné informácie, použila sa rovnaká sadzba ako v predchádzajúcom konaní.

               (49)

               Vzhľadom na uvedené skutočnosti sa jednoznačne potvrdzuje, že v prípade dumpingových výrobkov s pôvodom v Iráne predávaných v Únii dochádzalo k cenovému podhodnocovaniu voči cenám výrobného odvetvia Únie o 3,2 %.

         3.   Situácia vo výrobnom odvetví Únie

               (50)

               Niektoré zainteresované strany tvrdili, že ujma neexistuje, pretože vzhľadom na údajne nesprávnu vzorku nemožno výsledky extrapolovať na celé výrobné odvetvie Únie. Tvrdilo sa napríklad, že skutočnosť, že jedna spoločnosť (ktorá nebola zaradená do vzorky) uviedla, že využívala viac ako 100 % svojej kapacity, jednoznačne znamená, že k ujme nedošlo. Je potrebné pripomenúť, že predložené informácie sú výťahom z podania tejto spoločnosti orgánom burzy a neboli overené. Tieto informácie nie sú v súlade s informáciami obsiahnutými v spise. Okrem toho využitie kapacity v prípade jedného výrobcu v EÚ nemôže samo osebe zmeniť zistenie o ujme týkajúce sa takmer všetkých ostatných ukazovateľov ujmy spôsobenej výrobcom v EÚ, ktorí boli zaradení do vzorky, a ostatným výrobcom v EÚ.

               (51)

               Vzhľadom na to, že neboli predložené žiadne ďalšie tvrdenia ani pripomienky, odôvodnenia 63 až 82 dočasného nariadenia sa týmto potvrdzujú.

         4.   Záver o ujme

               (52)

               Vzhľadom na to, že neboli predložené žiadne konkrétne pripomienky, záver uvedený v úvodných ustanoveniach (83) až (85) dočasného predpisu sa týmto potvrdzuje.

         E.   PRÍČINNÉ SÚVISLOSTI

   1.   Vplyv dumpingového dovozu

               (53)

               Zvýšenie objemu dumpingového dovozu z Iránu takmer o päťnásobok v období medzi rokom 2006 a OP a tomu zodpovedajúci nárast podielu na trhu Únie, t. j. o 1,5 percentuálneho bodu, ako aj zistené cenové podhodnotenie (3,2 % v OP) sa časovo zhodovalo so zhoršením hospodárskej situácie výrobného odvetvia Únie. Preto možno dospieť k záveru, že dumpingový dovoz z Iránu mal vplyv na zistenú ujmu výrobného odvetvia Únie.

               (54)

               Je dôležité zdôrazniť, že v rámci súbežne prebiehajúceho antisubvenčného konania sa zistilo, že súhrn subvencovaného dovozu z Pakistanu, Spojených arabských emirátov a Iránu spôsobil výrobnému odvetviu Únie značnú ujmu.

               (55)

               Na druhej strane vzhľadom na značný objem a nízke ceny dovozu z Kórey a Pakistanu sa ďalej potvrdzuje, že tento dovoz, ako sa uvádza v odôvodneniach 94 a 96 dočasného nariadenia, do určitej miery prispel k ujme spôsobenej výrobnému odvetviu Únie.

               (56)

               V tomto konaní sa tiež zistilo podhodnocovanie cien výrobného odvetvia Únie v prípade značného dovozu zo Spojených arabských emirátov (približne 150 000 ton).

               (57)

               Zároveň podiel iránskeho dovozu na trhu bol v rokoch 2006 a 2007 menej ako 1 % a v OP predstavoval len takmer 2 %, čo zodpovedá 55 000 tonám.

               (58)

               Je potrebné tiež uviesť, že podhodnocovanie zistené v prípade iránskeho výrobcu bolo nižšie než v prípade nedumpingového dovozu zo Spojených arabských emirátov.

         2.   Záver týkajúci sa príčinných súvislostí

               (59)

               Záverom sa uvádza, že kým uvedená analýza ukázala, že dumpingový dovoz pochádzajúci z Iránu mal určitý nepriaznivý vplyv na situáciu vo výrobnom odvetví Únie, tento vplyv, ak sa posudzuje samostatne, nebol taký, aby sa mohol považovať za značný, ako sa požaduje v článku 3 ods. 6 základného nariadenia.

         F.   UKONČENIE KONANIA

               (60)

               Šetrením sa ukázalo, že príslušný výrobok dovážaný z Pakistanu a zo Spojených arabských emirátov sa nepredával za dumpingové ceny. Konanie týkajúce sa Pakistanu a Spojených arabských emirátov by sa preto malo zastaviť bez uloženia opatrení.

               (61)

               Šetrením sa ukázalo, že dovoz príslušného výrobku z Iránu sa uskutočňoval za dumpingové ceny a do určitej miery prispel k ujme spôsobenej výrobnému odvetviu Únie.

               (62)

               Ako sa však uvádza v odôvodnení 59, stanovilo sa, že nepriaznivý účinok iránskeho dovozu na situáciu vo výrobnom odvetví Únie nebol taký, aby sa mohol považovať za značný.

               (63)

               Vzhľadom na uvedené skutočnosti a neexistenciu značnej ujmy spôsobenej dumpingovým dovozom pochádzajúcim z Iránu sa dospelo k záveru, že v prípade Iránu by sa konanie malo zastaviť bez uloženia opatrení.

               (64)

               Sumy zaistené prostredníctvom dočasného cla uloženého nariadením (EÚ) č. 472/2010 by sa mali uvoľniť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu polyetyléntereftalátu s viskozitou 78 ml/g alebo vyššou podľa normy ISO 1628-5 s pôvodom v Iráne, Pakistane a Spojených arabských emirátoch, ktorý je v súčasnosti zaradený pod kód KN 3907 60 20, sa zastavuje.
   Článok 2
   Nariadenie (EÚ) č. 472/2010 sa týmto zrušuje. Sumy zaistené prostredníctvom dočasného antidumpingového cla uloženého nariadením (EÚ) č. 472/2010 týkajúcim sa dovozu polyetyléntereftalátu s viskozitou 78 ml/g alebo vyššou podľa normy ISO 1628-5 s pôvodom v Iráne a Spojených arabských emirátoch, ktorý je v súčasnosti zaradený pod kód KN 3907 60 20, sa uvoľňujú.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 28. septembra 2010

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 208, 3.9.2009, s. 12.

      (3)  Ú. v. EÚ L 134, 1.6.2010, s. 4.

      (4)  Ú. v. EÚ L 134, 1.6.2010, s. 25.


title: Rozhodnutie Rady (EÚ) 2016/2025 z 8. novembra 2016, ktorým sa vymenúvajú traja členovia a dvaja náhradníci Výboru regiónov navrhnutí Poľskou republikou

text:
               19.11.2016

               SK

               Úradný vestník Európskej únie

               L 313/23

         ROZHODNUTIE RADY (EÚ) 2016/2025
   z 8. novembra 2016,
   ktorým sa vymenúvajú traja členovia a dvaja náhradníci Výboru regiónov navrhnutí Poľskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh poľskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Jaceka PROTASA, pána Mareka SOWU a pána Jerzyho ZAJĄKAŁU sa uvoľnili tri miesta členov Výboru regiónov.

               (3)

               V dôsledku skončenia funkčného obdobia pána Krysztofa PASZYKA sa uvoľnilo jedno miesto náhradníka.

               (4)

               V dôsledku vymenovania pána Władysława ORTYLA za člena Výboru regiónov sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           Gustaw Marek BRZEZIN, Marszałek Województwa Warmińsko-Mazurskiego,

                           —

                           Władysław Ortyl, Marszałek Województwa Podkarpackiego,

                           —

                           Dariusz Antoni STRUGAŁA, Burmistrz Miasta I Gminy Jaraczewo,

                     a

               b)

               za náhradníkov:

                           —

                           Jacek KRUPA, Marszałek Województwa Malopolskiego,

                           —

                           Wojciech SAŁUGA, Marszałek Województwa Śląskiego.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. novembra 2016

            Za Radu

            predseda

         P. KAŽIMÍR

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2010/329/CFSP: Rozhodnutie Rady 2010/329/SZBP zo 14. júna 2010 , ktorým sa mení a dopĺňa a predlžuje jednotná akcia 2007/405/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)

text:
               15.6.2010

               SK

               Úradný vestník Európskej únie

               L 149/11

         ROZHODNUTIE RADY 2010/329/SZBP
   zo 14. júna 2010,
   ktorým sa mení a dopĺňa a predlžuje jednotná akcia 2007/405/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii (ZEÚ), a najmä na jej článok 28 a článok 43 ods. 2,
   keďže:

               (1)

               Rada 12. júna 2007 prijala jednotnú akciu 2007/405/SZBP (1), ktorou sa zriaďuje policajná misia Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo).

               (2)

               Rada 23. júna 2008 prijala jednotnú akciu 2008/485/SZBP (2), ktorou sa mení a dopĺňa a predlžuje jednotná akcia 2007/405/SZBP do 30. júna 2009.

               (3)

               Rada 15. júna 2009 prijala jednotnú akciu 2009/466/SZBP (3), ktorou sa mení a dopĺňa a predlžuje jednotná akcia 2007/405/SZBP do 30. júna 2010. V jednotnej akcii 2009/466/SZBP sa ustanovuje, že Rada stanoví novú referenčnú sumu na účely pokrytia výdavkov spojených s misiou na obdobie od 1. novembra 2009 do 30. júna 2010, čo sa realizovalo jednotnou akciou 2009/769/SZBP (4), ktorou sa mení a dopĺňa jednotná akcia 2007/405/SZBP.

               (4)

               Politický a bezpečnostný výbor na základe konzultácií s konžskými orgánmi a inými zúčastnenými stranami schválil 13. apríla 2010 predĺženie trvania misie o tri mesiace, a to od 1. júla 2010 do 30. septembra 2010.

               (5)

               Mandát misie sa vykonáva v bezpečnostnej situácii, ktorá sa môže zhoršiť a ohroziť ciele spoločnej zahraničnej a bezpečnostnej politiky vymedzené v článku 24 ZEÚ.

               (6)

               Jednotná akcia 2007/405/SZBP by sa mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Jednotná akcia 2007/405/SZBP sa týmto mení a dopĺňa takto:

               1.

               V článku 9 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou na obdobie od 1. júla 2010 do 30. septembra 2010 je 2 020 000 EUR.“

               2.

               V článku 16 sa druhý odsek nahrádza takto:
               „Jej účinnosť končí 30. septembra 2010.“

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 14. júna 2010

            Za Radu

            predsedníčka

         C. ASHTON

      (1)  Ú. v. EÚ L 151, 13.6.2007, s. 46.

      (2)  Ú. v. EÚ L 164, 25.6.2008, s. 44.

      (3)  Ú. v. EÚ L 151, 16.6.2009, s. 40.

      (4)  Ú. v. EÚ L 274, 20.10.2009, s. 45.